धार्मिक झंडे को अपमानित करने की सूचना जब कुछ लोगों को मिली तो लोग आक्रोशित हो गए।आक्रोशित लोग सड़क पर उतर आए और बदसाहियां मोड़ के समीप जनता बजार महराजगंज पथ को जाम कर दिया।सड़क जाम के उपरांत लोगों ने टायर जलाकर सड़क पर आगजनी कर यातायात बाधित कर दिया।मामले की सूचना मिलने पर जनता बजार थानाध्यक्ष प्रवीण कुमार,एसआइ जसी राम दुबे,रामशीश प्रसाद,एएसआइ कमल राम,भगवान प्रसाद,सीताराम यादव,बीडीओ राजाराम पासवान,सीआइ रुद्र सिंह,शुरेश राम,अजय ओझा आदी मौके पर पहुंच कर स्थिती को नियंत्रित करने का प्रयास किया।तनाव को देखते हुए बनियापुर थानाध्यक्ष ज्वाला सिंह भी मौके पर पहुंच कर आक्रोशित लोगों को समझाने का प्रयास किया। आक्रोशित लोग इस बात की मांग कर रहे थे कि डीएम एसपी के घटनास्थल पर आने के बाद ही अपमानित झंडे की साफ सफाई की जाएगी। एसडीपीओ अजय कुमार सिंह और एसडीओ चेतनरायण राय के समझाने बुझाने के बाद ही अपमानित झंडे की साफ सफाई की गई।